Szenvedjen, mint én! - ezt kívánja gázolójának a Neoton Família dobosa
# Neoton Familia
# Bardóczi Gyula
Bardóczi Gyulát a zebrán gázolták el, súlyosan megsérült.
Az egykori sztárzenekar dobosa még mindig nem épült fel teljesen súlyos sérüléseiből. Bardóczi Gyula a győri bíróságon nézhet szembe rövidesen gázolójával. A Neoton Família egykori tagjának a gázolástól a feje, a háta és mindkét lába megsérült, eltörött a szárkapocs-, a sarok- és a bokacsontja.
"A mentők szerint a vastag kabátom és a vak szerencse mentette meg az életemet. Miután kijöttem a kórházból, sokáig mankóval jártam, de még most is sántítok, kezelésekre járok, és a fájdalom sem szűnt meg - mondta el a zenész a Blikknek.
A korábban gázolásért már büntetett vádlott be sem hajthatott volna a belvárosi útra, ahol a zebra felénél járó zenészt elgázolta, majd a baleset után elmenekült a helyszínről - emlékeztet a Blikk.
"Csak azt kívánom neki, hogy szenvedjen annyit, amennyit én" – mondta Bardóczi a lapnak.
A férfit most segítségnyújtás elmulasztásával és gondatlanságból elkövetett közúti bűncselekménnyel vádolják.